Kedves Hallgatók!

1. A Mechanika mérésnél annyit változtatunk a beosztáson, hogy nem kell mindenkinek az óra kezdetére jönni. Ezentúl azok, akik a gyakorlat második felében mérnek (tehát a honlap szerinti csoportnévsorban a csoport második fele, illetve egymást között cserélve azok, akik így beszélték meg) egy órával a labor kezdete után jöjjenek, akkor fogják megírni a beugrót is, így nem kell a beugró és a mérés között várakozniuk.

2. A jelenléti méréseknél ebben a félévben csak olyan csoporthoz lehet csatlakozni pótmérőnek, ahol 10-nél kevesebben vannak, mert a járvány miatt nem akarunk 10-nél nagyobb létszámú csoportot. Van egy „pótmérések” című táblázat a Teams labor general csatornájának fájljai között, ebben a zölddel jelölt alkalmakhoz lehet csatlakozni. Azt kérném, hogy aki hiányzott és talál magának megfelelő alkalmat, írja be magát, és küldjön nekem erről egy emailt. Mehet más labornapra is pótmérőnek, aki ráér. Az eddigi hiányzókat beírtam, tőlük kérek visszajelzést, hogy meg tudnak-e jelenni azon az alkalmon. Aki nem talál magának helyet, az írja be magát a megfelelő mérés oszlopába a sárga csík alá. A pótlási héten lesznek még jelenléti pótmérések szükség és lehetőség esetén mindegyik méréshez. Aki tudja, hogy valamikor nem jön el valamelyik mérésére (pl. karanténba került), kérem, hogy írja meg nekem, mert így felszabadul mérőhely, és oda is jelentkezhet más.

3. A jegyzőkönyvekről:

- a Görbeillesztés jegyzőkönyv még mindig tolódik;

- az online gyakorlatok jegyzőkönyvét a Moodleba kérjük feltölteni, a kézzel írt részt befotózva, az egyebeket külön fájlként;

- a jelenléti méréseknél a papírra írt jegyzőkönyvet kérjük beadni, és a Moodleba csak akkor kell feltölteni, ha valaki nem tudja behozni / beküldeni időre a jegyzőkönyvet;

- a jegyzőkönyvek beadási határideje mindig a kurzus következő mérési napján a laboridő eleje, vagyis akinek éppen üres hete van, annak is be kell adnia a jegyzőkönyvét (be is küldheti valakivel, vagy ha nem tudja ezt se megoldani, erre való a feltöltés a Moodleba, de utólag kérjük a papírt is). Nem kell beadni a jegyzőkönyvet, ha oktatási szünet van, vagy ha valaki hiányzik a mérésről;

- ha a Moodle nem érhető el és emiatt nem sikerül feltölteni a jegyzőkönyvet, akkor erről kérek értesítést emailben.

4. A labor kezdetén felkínált gargalizáló oldatnak itt lehet utána olvasni:

<https://www.bme.hu/hirek/20200909/Gargarizalassal_a_COVID_19_ellen>

<http://www.solumium.com/static/pdf/Koronavirus_es_ClO2_Physiol_Int_HU.pdf>

Üdvözlettel

Wittmann Marian